প্ৰথম খবৰ, তামুলপুৰঃ বাক্সা জিলাৰ তামুলপুৰৰ মাজ মজিয়াত আজি বাক্সা জিলা গৰীয়া মৰিয়া যুৱ ছাত্ৰ পৰিষদে লাফিকুল ইছলামৰ হত্যাৰ প্ৰতিবাদ জনাই পথ অৱৰোধ কাৰ্যসূচী গ্ৰহণ কৰে। জিলাখনৰ শতাধিক ছাত্ৰ কৰ্মীয়ে তামুলপুৰৰ পৰিদৰ্শণ বাংলাৰ সম্মুখত ১২৭ (ডি) নং আন্তৰাষ্ট্ৰীয় ৰঙিয়া-তমুলপুৰ-ভূটান পথত টায়াৰ জ্বলাই উত্তাল প্ৰতিবাদ সাব্যস্ত কৰে।
হাতে হাতে বেনাৰ পোষ্টাৰ লৈ প্ৰতিবাদকাৰীসকলে লাফিকুল ইছলামৰ হত্যাৰ বিচাৰ লাগে, নো জাষ্টিছ নো ৰেষ্ট, হত্যাকাৰীক ফাঁচী দিয়ক, হাগ্ৰামা মহিলাৰী মূর্দাবাদ, অসম চৰকাৰ হাই হাই, গৰীয়া মৰিয়া যুৱ-ছাত্ৰ পৰিষদ জিন্দাবাদ আদি ধ্বনি দি তামুলপুৰৰ আকাশ বতাহ উত্তাল কৰি তোলে।
